شەفەق نیوز/ وەڕێەوبەرایەتی پۆلیس هەولێر، ئمڕوو شەممە، ئاشکرای هویردەکاری تاوان کوشتنیگ  لەناو یەکیگ لە گەڕەکەیل پارێزگاگە کرد.
وەڕێەوبەرایەتیەگە لە بەیاننامیگ رەسیە ئاژانس شەفەق نیوز وت: دویەکە ١٠ی حوزەیران ٢٠٢٢ ساعەت ١١:٣٠ شەو، ئاگادارمان وە تاوان کوشتنیگ لە کۆمەڵگەی جدیدە لە ناحیەی رزگاری کریا.
بەیاننامەگە وتیش: دویای رەسین ئەرا شوین رویداوەگە، دەرکەفت ک کابرایگ وەناو هێمن لە تەمەن ٢٠ ساڵان وەدەس براگەی (ه.ع.ع) لە تەمەن ٤٣ ساڵان لەوەر گرفتەیلیگ کۆمەڵایەتی کوشتیە.
وتیش: ئاشکرای شوین رویداوەگە کریا، و تەرمەگە ئەرا پزشک دادوەری کلکریا، وهیزەیلمان باوەت لێکوڵینەوە ئامادە کردن.
